paragraph_text: Uspjeh Dr. Noa, kao prvog Bond filma, odveo je do vrlo popularne serije filmova koja traje i danas. U filmu se ne prikazuje kako je Bond zaradio oznaku 007, što znači da ima dozvolu za ubijanje, nego je Bond prikazan kao iskusan veteran. U filmu je prikazano nekoliko tipičnih aspekata koji su karakteristični za sve filmove o Jamesu Bondu, kao što je prizor s cijevi pištolja u kojoj se glavni lik prikazuje kroz cijev pištolja sa stiliziranim naslovom filma, koju je načinio Maurice Binder.